CELEX: 32020R1092
Language: lt
Date: 2020-07-24 00:00:00
Title: Komisijos įgyvendinimo reglamentas (ES) 2020/1092 2020 m. liepos 24 d. kuriuo dėl leidimo naudoti Lactococcus lactis (NCIMB 30160) kaip visų rūšių gyvūnų pašarų priedą iš dalies keičiamas Įgyvendinimo reglamentas (ES) Nr. 1263/2011 (Tekstas svarbus EEE)

27.7.2020   
               
               
                  LT
               
               
                  Europos Sąjungos oficialusis leidinys
               
               
                  L 241/10
               
            
         KOMISIJOS ĮGYVENDINIMO REGLAMENTAS (ES) 2020/1092
         2020 m. liepos 24 d.
         kuriuo dėl leidimo naudoti Lactococcus lactis (NCIMB 30160) kaip visų rūšių gyvūnų pašarų priedą iš dalies keičiamas Įgyvendinimo reglamentas (ES) Nr. 1263/2011
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2003 m. rugsėjo 22 d. Europos Parlamento ir Tarybos reglamentą (EB) Nr. 1831/2003 dėl priedų, skirtų naudoti gyvūnų mityboje (1), ypač į jo 13 straipsnio 2 dalį,
         kadangi:
         
                     (1)
                  
                  
                     Reglamente (EB) Nr. 1831/2003 nustatyta, kad priedams gyvūnų mityboje naudoti reikia leidimo, ir nustatytas tokio leidimo suteikimo ar keitimo pagrindas bei tvarka;
                  
               
                     (2)
                  
                  
                     Komisijos įgyvendinimo reglamentu (ES) Nr. 1263/2011 leista Lactococcus lactis NCIMB 30160 naudoti kaip visų rūšių gyvūnų pašarų priedą (2);
                  
               
                     (3)
                  
                  
                     remdamasi Reglamento (EB) Nr. 1831/2003 13 straipsnio 1 dalimi, Komisija paprašė Europos maisto saugos tarnybos (toliau – Tarnyba) pateikti nuomonę dėl to, ar Lactococcus lactis (NCIMB 30160) kaip pašarų priedo leidimas vis dar atitiktų Reglamento (EB) Nr. 1831/2003 5 straipsnyje nustatytas sąlygas, svarstant galimybę pakeisti to leidimo sąlygas. Pakeitimas susijęs su priedo sudėtimi, pagal kurią polietilenglikolis (PEG 4000) įtraukiamas į krioprotektantų, kurie gali būti naudojami priedo gamybai, sąrašą. Kartu su prašymu buvo pateikti atitinkami patvirtinamieji duomenys;
                  
               
                     (4)
                  
                  
                     Tarnyba 2018 m. kovo 6 d. (3) ir 2019 m. spalio 7 d. nuomonėse (4) padarė išvadą, kad siūlomomis naudojimo sąlygomis preparatas PEG 4000 kaip pagalbinė medžiaga Lactococcus lactis (NCIMB 30160) preparatų sudėtyje nekeičia ankstesnių išvadų, kad priedas nedaro nepageidaujamo poveikio gyvūnų sveikatai, žmonių sveikatai ar aplinkai ir kad jis yra veiksmingas kaip siloso priedas. Todėl nesitikima jokių saugos problemų, kai PEG 4000 naudojamas kaip krioprotektantas priede Lactococcus lactis NCIMB 30160, kurio didžiausia leidžiamoji koncentracija yra 0,025 mg PEG 4000/kg siloso. Tarnyba nemano, kad reikia nustatyti konkrečius stebėsenos po pateikimo rinkai reikalavimus;
                  
               
                     (5)
                  
                  
                     atlikus pasiūlyto leidimo pakeitimo vertinimą nustatyta, kad Reglamento (EB) Nr. 1831/2003 5 straipsnyje numatytos leidimų suteikimo sąlygos yra įvykdytos;
                  
               
                     (6)
                  
                  
                     todėl Įgyvendinimo reglamentas (ES) Nr. 1263/2011 turėtų būti atitinkamai iš dalies pakeistas;
                  
               
                     (7)
                  
                  
                     šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,
                  
               PRIĖMĖ ŠĮ REGLAMENTĄ:
         
            1 straipsnis
            Įgyvendinimo reglamento (ES) Nr. 1263/2011 priedas iš dalies keičiamas pagal šio reglamento priedą.
         
         
            2 straipsnis
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
         
         
            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2020 m. liepos 24 d.
            
               
                  Komisijos vardu
               
               
                  Pirmininkė
               
               Ursula VON DER LEYEN
            
         
         
            (1)  OL L 268, 2003 10 18, p. 29.
         
            (2)  2011 m. gruodžio 5 d. Komisijos įgyvendinimo reglamentas (ES) Nr. 1263/2011 dėl leidimo naudoti Lactobacillus buchneri (DSM 16774), Lactobacillus buchneri (DSM 12856), Lactobacillus paracasei (DSM 16245), Lactobacillus paracasei (DSM 16773), Lactobacillus plantarum (DSM 12836), Lactobacillus plantarum (DSM 12837), Lactobacillus brevis (DSM 12835), Lactobacillus rhamnosus (NCIMB 30121), Lactococcus lactis (DSM 11037), Lactococcus lactis (NCIMB 30160), Pediococcus acidilactici (DSM 16243) ir Pediococcus pentosaceus (DSM 12834) kaip visų rūšių gyvūnų pašarų priedus (OL L 322, 2011 12 6, p. 3).
         
            (3)  EFSA Journal 2018; 16(3):5218.
         
            (4)  EFSA Journal 2019; 17(11):5890.
      
      
         
            PRIEDAS
            Įgyvendinimo reglamento (ES) Nr. 1263/2011 priede pašarų priedui, kurio identifikacinis numeris 1k2082, skirtas įrašas pakeičiamas taip:
            
               
                           Priedo identifikavimo numeris
                        
                        
                           Priedas
                        
                        
                           Sudėtis, cheminė formulė, aprašymas, analizės metodas
                        
                        
                           Gyvūno rūšis arba kategorija
                        
                        
                           Didžiausias amžius
                        
                        
                           Mažiausias kiekis
                        
                        
                           Didžiausias kiekis
                        
                        
                           Kitos nuostatos
                        
                        
                           Leidimo galiojimo terminas
                        
                     
                           Priedo KSV/kg šviežios medžiagos
                        
                     
                           
                              Technologinių priedų kategorija. Funkcinė grupė: siloso priedai
                           
                        
                     
                           „1k2082
                        
                        
                           
                              Lactococcus lactis
                           
                           NCIMB 30160
                        
                        
                           
                              Priedo sudėtis:
                           
                           
                              Lactococcus lactis (NCIMB 30160) preparatas, kuriame yra ne mažiau kaip 4 × 1011 KSV/g priedo
                           Vienas iš šių krioprotektantų: askorbo rūgštis, laktozė, manitolis, mononatrio glutamatas, natrio citratas, išrūgų milteliai arba polietilenglikolis (PEG 4000)
                           
                              Veikliosios medžiagos apibūdinimas:
                           
                           
                              Lactococcus lactis (NCIMB 30160)
                           
                              Analizės metodas
                               (1)
                           
                           Apskaičiavimas: išpylimo ant plokštelės metodas naudojant MSR agarą (ISO 15214)
                           Identifikavimas: impulsinė lauko gelių elektroforezė (PFGE).
                        
                        
                           Visų rūšių gyvūnai
                        
                        
                           -
                        
                        
                           -
                        
                        
                           -
                        
                        
                           
                                       1.
                                    
                                    
                                       Priedo ir premikso naudojimo taisyklėse nurodyti laikymo sąlygas.
                                    
                                 
                                       2.
                                    
                                    
                                       Mažiausias priedo kiekis, kai priedas naudojamas be kitų į silosą dedamų mikroorganizmų: 1 × 108 KSV/kg šviežios medžiagos.
                                    
                                 
                                       3.
                                    
                                    
                                       Jei naudojamas kaip krioprotektantas, naudojamas polietilenglikolis (PEG 4000), kurio didžiausia koncentracija yra 0,025 mg/kg siloso.
                                    
                                 
                                       4.
                                    
                                    
                                       Priedo ir premiksų naudotojams pašarų ūkio subjektai nustato darbo procedūras ir organizacines priemones, kad būtų išvengta galimos su jo naudojimu susijusios rizikos. Jei šios rizikos procedūromis ir organizacinėmis priemonėmis išvengti arba sumažinti iki minimumo neįmanoma, priedas ir premiksai turi būti naudojami dėvint asmenines apsaugos priemones, įskaitant kvėpavimo takų apsaugos priemones.
                                    
                                 
                        
                           2030 8 16
                        
                     
            
               (1)  Išsamų analizės metodų aprašymą galima rasti etaloninės laboratorijos svetainėje: https://ec.europa.eu/jrc/en/eurl/feed-additives/evaluation-reports.“